cyanic-selkie/wikianc huggingface dataset:
הארגון העולמי למשפט רפואי
ישראלים בארגון העולמי למשפט רפואי
עו"ד ד"ר אורן אסמן, מרצה בכיר בחוג לסיעוד, מנהל המרכז לביואתיקה ולמשפט בפקולטה לרפואה באוניברסיטת תל אביב ויו"ר ועדות פסיכיאטריות מחוזיות, שימש סגן נשיא חבר ההנהלה המצומצמת של הארגון לשנים 2012–2018. כמו כן, הוא כיהן כיו"ר התוכנית המדעית של הקונגרס העולמי למשפט רפואי ולביואתיקה שהתקיים בישראל בתאריכים 2–5 בספטמבר 2018. עם פרישתו בספטמבר 2018, הוענק לו אות הוקרה על שירות יוצא דופן מטעם נשיא הארגון.
עונת 2001/2002 בפרמייר ליג
עונת 2001/2002 הייתה העונה העשירית של פרמייר ליג שהיא הליגה האנגלית הבכירה בכדורגל. העונה החלה ב-18 באוגוסט 2001 והסתיימה ב-11 במאי 2002.
הליגה הבכירה כללה 20 קבוצות. פולהאם, בלקברן רוברס ובולטון וונדררס היו הקבוצות שעלו מפוטבול ליג.
כדורגלנים מצטיינים
תיירי הנרי מארסנל כבש 24 שערים וזכה בתואר מלך השערים. זאת בפעם השנייה בקריירה.
עמוס לפידות
קורות חיים
במלחמת סיני שירת כטייס אוראגן ומיסטר, ובין השאר ליווה את מטוסי DC-3 דקוטה שהצניחו את גדוד 890 סמוך למעבר המיתלה. בשנת 1961 עבר הסבה למיראז' בצרפת, ומונה לסגן מפקד טייסת המיראז' הראשונה של החיל, טייסת 101. בסוף 1962 מונה למפקד טייסת 113 אוראגן, ובשנת 1965 מונה למפקד טייסת 101 מיראז' עליה פיקד במלחמת ששת הימים. אחרי חופשת לימודים, בה למד מתמטיקה ופיזיקה באוניברסיטת תל אביב, מונה לראש מחלקת אמצעי לחימה במטה החיל, ובאפריל 1973 מונה למפקד בסיס חצור עליו פיקד במלחמת יום הכיפורים. במהלך המלחמה לקח חלק בגיחות כטייס פנטום בטייסת 201, באחת הגיחות נפגע מטוסו והוא נאלץ לבצע נחיתת אונס ברפידים. בשנת 1975 מונה לראש להק המודיעין, ובהמשך מונה לראש להק אוויר. בשנת 1980 קיבל את מטוס ה-F-16 הראשון שנמסר לישראל. בשנת 1981 מונה לראש מנהלת פרויקט הלביא ובדצמבר 1982 קודם לדרגת אלוף, ומונה למפקד חיל האוויר.
עם פרישתו מצה"ל הצטרף למועצה לשלום וביטחון וטען ש"מבחינת הגנתה של ישראל, אין לשטחים כל ערך". לאורך השנים התבטא נגד חרדים ומתנחלים, והביע תמיכה בפעילות "שוברים שתיקה". בבחירות לכנסת השמונה עשרה הוצב במקום ה-108 ברשימת התנועה החדשה מרצ. בשנים 2004–2012 היה יושב ראש עמותת "אפשר אחרת".
לבוש יהודי מרכז תימן
לבוש תחתון
בעבר, במקום מכנסיים היו לובשים מַיְזַר או חִזַאם, שהיא חתיכת בד הכרוכה מגובה המותניים עד אמצע השוקיים. כדי להחזיק את המיזר היו קושרים חתיכת בד בחוזקה על המותניים, שנקראה חִזַאם או מגער.
הילי לואיס
טלוויזיה
לואיס השתתפה בפרסומות רבות בהן לחברות הוט, סובארו, תנובה, גוד נייט סנטר ולקמפיין ירושלים.
יחסי אורוגוואי–איסלנד
יחסי אורוגוואי–איסלנד הם היחסים הדיפלומטיים בין אורוגוואי לאיסלנד.
מייקי די
ב-1994, הוא השתתף באלבום השני של Main Source,.
ביוגרפיה וקריירה
מייקי די נולד ב-25 בנובמבר 1967 בלורלטון, קווינס, ניו יורק סיטי, ניו יורק. הוא נולד לוויקטור פישר ולינדה דירינג. הוריו נפרדו כשהיה צעיר, והוא גדל אצל סבו וסבתו, ג'רום ובטי דירינג בלורלטון קווינס, ניו יורק. הוא השתתף ב-PS 37 בקווינס. לאחר מכן הוא למד ב-JHS 231 בקווינס. הוא למד בתיכון ספרינגפילד גארדנס.
לילי פונס
קריירה
מי שגילה את לילי פונס היה האמרגן ג'ובאני זאנטלו, שלקח אותה לניו יורק, שם נבחנה אצל ג'וליו גאטי-קאזאצה, המנהל הכללי של המטרופוליטן אופרה. המטרופוליטן הייתה זקוקה לקולורטורה אחרי פרישתה של אמליטה גאלי-קורצ'י בינואר 1930. ב-3 בינואר 1931 הופיעה פונס, זמרת אלמונית בארצות הברית, לראשונה בתפקיד לוצ'יה ב"לוצ'יה די למרמור" של גאטנו דוניצטי. למרבה ההפתעה, הופעתה המוצנעת, שלא קדמה לה פרסומת רבה, זיכתה אותה בביקורות עתירות שבחים. בן-לילה הייתה לכוכבת וירשה את רוב תפקידי הקולורטורה החשובים של גאלי-קורצ'י. כמו כן חתמה על חוזה הקלטות עם חברת RCA ויקטור.
חיים אישיים
בשנת 1940 קיבלה פונס אזרחות אמריקנית. בין 1938 ל-1958 הייתה נשואה למנצח אנדרה קוסטלנץ. בתקופת מלחמת העולם השנייה סיירה בשדות הקרב של צפון אפריקה ומזרח אסיה. מולדתה העניקה לה את עיטורי "צלב לוריין" ו"לגיון הכבוד".
באסטר
היסטוריה
על אף גודלה הקטן, מהווה העיר מרכז תרבות אזורי, ובשנת 2000 נערכה בעיר הקריפסטה (Carifesta) השביעית - פסטיבל האמנות של האיים הקריביים.
מסילות ברזל
באי 58 ק"מ של מסילות ברזל שמרכזם בעיר באסטר. מסילת הברזל מקיפה את האי ותחנה המרכזית מצויה בעיר.
ליתוספירה
המעטפת
תכונות אחרות האופייניות לליתוספירה אלו יכולות הזרימה שלה. תחת השפעת תנאים ארוכים של לחץ ותנועת הלוחות הטקטוניים, הליתוספירה מגיבה במהות כמו קליפה קשה המתעוותת בתחילה בנקודות החולשה, מקום שהאסתנוספירה היא רכה וחמה ומתאימה את עצמה ללחץ באמצעות השתנות פלסטית. גאולוגים יכולים לחקור את טבעה של המעטפת מתחת ליבשות על ידי בחינה של קסנוליתים מתכתיים (פיסה של סלע שאינו משתייך לסלע ה"מארח" אותו), המגיעים לפני השטח בקימברליטים, או בגופים וולקניים אחרים. ההיסטוריה של קימברליטים אלו נחקרה ונחקרת בשיטות רבות. מחקרים אלו אישרו שמעטפת הליתוספירה מתחת לכמה קראטונים מגיעה לגיל של 3 מיליארד שנה, למרות זרימת המעטפת המלווה את טקטוניקת הלוחות.
ישיבת חכמי לובלין
תולדות ומבנה הישיבה
בשנת 1940 השמידו הנאצים את ציוד הישיבה וספריה, אותם שרפו בטקס פומבי בכיכר השוק בפני יהודי לובלין. הבעירה ארכה 20 שעות.
תומאס לי
ביוגרפיה
את חברת ההשקעות הראשונה שלו, "תומאס ה. לי פרטנרס" הקים לי ב-1974 ובאמצעותה החל לרכוש חברות בעסקאות רכש ממונפות. חלק מהחברות ששיקם הונפקו על ידו לציבור ונמכרו בתשואות נאות, וחלקן גם קרס במהירות לאחר מכן תחת הניהול החדש שהפגין ביצועים גרועים. לפי אתר חברת THL, מאז הקמתה ועד 2006 (מועד פרישתו של לי) גייסה החברה יותר מ-22 מיליארד דולר בשש קרנות פרייבט אקוויטי. החברה עמדה במרץ 2006 ערב סיום גיוס הכספים עבור הקרן השישית שלה, כאשר החליט לי להתפטר ממנה בצורה ידידותית ולהקים חברה חדשה "Lee Equity Partners" שהתמקדה בקרנות צמיחה (Growth capital), אפיק השקעות שבדרך כלל אינו ממונף ומאפשר למשקיע לחלוק עם חברה מבוססת יחסית, חלק מתשואות הצמיחה שלה, מעמדת מיעוט של מחזיקי המניות, שאינה מערערת את מבנה השליטה בחברה הוותיקה.
מרגריט דה ולואה, נסיכת צרפת
נישואים
הנישואים בין אנרי למרגריט היו אמורים להביא לשלום בין הקתולים לפרוטסטנטים בצרפת, אולם מספר מנהיגים קתולים (ככל הנראה קטרינה דה מדיצ'י ביניהם) שאפו לנצל את החתונה שהביאה לפריז פרוטסטנטים חשובים רבים שהגיעו לחגיגות, ושישה ימים בלבד לאחר הטקס התחולל טבח ליל ברתולומאוס הקדוש, שבו נטבחו אלפי פרוטסטנטים בידי הקתולים. אנרי ניצל מהטבח רק כשהעמיד פנים כי המיר את דתו לקתוליות ונמלט למקום מחסה.
מלכת נווארה
בשנת 1582 שבה מרגריט לחצרו של אחיה, אך אנרי השלישי, שהיה מזועזע מהתנהגותה המתירנית של אחותו (שבאותה תקופה נכנסה להריון מאחד ממאהביה), גירש אותה מפריז. גירושה המשפיל של אחות המלך מחצר המלוכה עורר הדים בכל אירופה, במיוחד לאחר שבעלה סירב לקבל אותה בחזרה לחצר המלוכה של נווארה. לאחר שמונה חודשי משא ומתן בין מלך צרפת למלך נווארה הורשתה מרגריט לשוב לבעלה, שלא גילה בה עניין רב.
חלום ליל קיץ (סרט, 1909)
חלום ליל קיץ (באנגלית: A Midsummer Night's Dream) הוא סרט אילם אמריקאי משנת 1909 בבימוים של צ'ארלס קנט וג'יי סטיוארט בלקטון, ובכיכובם של וולטר אקרמן וצ'ארלס צ'פמן. זהו העיבוד הקולנועי הראשון למחזה באותו שם מאת ויליאם שייקספיר. הסרט צולם בקיץ 1909 ויצא לאקרנים ב-25 בדצמבר אותה שנה.
ודים פרלמן
ודים ואלרייביץ' פרלמן (באנגלית: Vadim Perelman, ברוסית: Вадим Перельман; נולד ב-8 בספטמבר 1963, קייב) הוא שחקן, במאי קולנוע, תסריטאי ומפיק אמריקאי יהודי.
הסנדקית הקסומה
עלילה
כשהיא מגיעה לכדור הארץ, נהגת משאית ידידותית לוקחת את אלינור לבוסטון, עיר המגורים של מקנזי. אלינור המומה לגלות שמקנזי כעת אם חד-הורית אומללה בת 40 שעובדת בתחנת טלוויזיה כושלת. אלינור מצליחה לשכנע את מקנזי שהיא פיה סנדקית על ידי הצגת הקסם שלה, ולכן בת האדם מאפשרת לה לישון במרתף בביתה, בו היא מתגוררת יחד עם בנותיה, מיה וג'יין, אותן קשה לה לגדל. ג'יין חולמת להיות זמרת, אך היא לא מצליחה להגשים את חלומה מפני שיש לה חרדה חברתית כשזה מגיע לשירה.
צילום
בספטמבר 2019 נודע שצילומי הסרט יחלו בתחילת שנת 2020. בהמשך החודש נודע שצילומי הסרט צפויים להתחיל באוקטובר ולהסתיים במרץ בבוסטון. על פי מגווייר הבחירה לצלם בעיר זו נבעה מפני שהיא דומה לכל עיר מקומית, וכמו כן שירד בה שלג, דבר שהכרחי לעלילת הסרט. בינואר 2020 נודע שההפקה צפויה להתחיל בהמשך החודש. ב-30 בינואר הוכרז רשמית שהפקת הסרט החלה, כאשר הוא מצולם על ידי כריס נור, אף על פי שהצילומים החלו כבר ב-20 בינואר תחת שם העבודה "Frills". במרץ 2020 צילומי הסרט הסתיימו, כאשר ארבעת ימי הצילום האחרונים בוטלו עקב מגפת הקורונה. במהלך הצילומים היו סצנות שהשחקנים אלתרו.
ביקורות
אלונסו דוראלדה מאתר "TheWrap" שיבח את ההומור של הסרט ואת חשיבות הסוף המרגש, החמיא לאפקטים החזותיים והריע לכימיה בין בל ופישר. כמו כן הוא כתב "לצופים צעירים יותר יש סיכוי גבוה יותר למצוא את 'הסנדקית הקסומה' קסום, אבל יש מספיק עידוד (והודעות חכמות) גם למבוגרים שרוצים". ניק אלן מאתר "RogerEbert.com" העניק לסרט 3 מתוך 4 כוכבים, שיבח את ההומור של הסרט, כינה אותו "קומדיה משפחתית מקסימה" והחמיא להופעות של השחקנים. ג'ניפר גרין מאתר "Common Sense Media" דירגה את הסרט ב-3 מתוך 5 כוכבים, ושיבחה את תיאורו בנושא מסרים חיוביים ומודלים לחיקוי. עוד היא כתבה שהסרט "הוא טוויסט עכשווי בסיפור סינדרלה המסורתי. [...] מה שידבק הוא המתיקות וההומור של אלינור והאמונה המוחלטת שלה במושגים מהאגדות כמו נסיכים, נסיכות, טירות, כרכרות, קסם, אהבה וסוף טוב. כל אלה מוטלים בסימן שאלה בצורה קלילה שנועדה להראות לילדים שאהבה אמיתית יכולה לבוא בצורות שונות ושסופים שמחים אינם קשורים רק לנישואים של גבר ואישה".
אלכסנדר הראשון, מלך סרביה
רקע כללי
במהלך המאה ה-19 הגיעו לשיאם ההתעוררות הלאומית הסרבית והמאבק לשחרור המדינה מהאחיזה העות'מאנית. חתירה זו לעצמאות לוותה במאבק כוח פנימי ולפרקים אלים בין בית אוברנוביץ' אשר עד לסוף המאה אימץ בהדרגה אוריינטציה אוסטרו-הונגרית, לבין בית קאראג'ורג'ביץ', אשר אימץ במקביל אוריינטציה רוסית. המעצמות השונות תמרנו לא אחת את השליטים הסרבים בתמורה לתמיכתן והם ביצעו מהלכים מדיניים וצבאיים ששירתו את האינטרסים של המעצמות, אך גבו מחיר דמים כבד מהסרבים. לאחר המלחמה העות'מאנית-רוסית (1877–1878) הכריזה סרביה על עצמאותה תחת המלך מילאן אוברנוביץ' הראשון.
פני חימר
פני חימר (באנגלית: Clayface) הוא דמות בדיונית של נבל-על המופיעה בחוברות הקומיקס באטמן ביקום DC קומיקס. פני חימר המקורי (קרלו) הופיע לראשונה בחוברת Detective Comics #40 מיוני 1940 ונוצרה על ידי בוב קיין.
תומאס טולמאץ'
ביוגרפיה
טולמאץ' נולד לסר ליונל טולמאץ' מאחוזת הלמינגהאם שבסאפוק, ולאשתו אליזבת', הרוזנת השנייה מדייסארט.
אנטון לה-ויי
אנטון זנדור לה-ויי (באנגלית: Anton Szandor LaVey; 11 באפריל 1930 – 2 באוקטובר 1997) היה סופר, מוזיקאי ומיסטיקן אמריקאי. נודע כמי שייסד את כנסיית השטן, וכתב את הספר התנ"ך השטני.
כנסיית השטן
ב-30 באפריל 1966, בליל ולפורגה, הכריז אנטון לה-ויי על היווסדותה של כנסיית השטן, והכריז ששנת 1966 היא השנה הראשונה לספירה החדשה. כנסיית השטן היא ארגון דתי המוקדש לשטניזם, כפי שהוא מתואר ומוגדר בתנ"ך השטני . הכנסייה אינה מאמינה בשטן, לא בתפיסה הנוצרית ולא האסלאמית של השטן . הכנסייה רואה בשטן ארכיטיפ חיובי המייצג גאווה, אינדיבידואליזם והארה, וכסמל של התרסה נגד האמונות האברהמיות שלה-ויי ביקר על מה שהוא ראה כדיכוי האינסטינקטים הטבעיים של האנושות. בפברואר 1967 ביצעו לה-ויי והכנסייה נישואים שטניים מתוקשרים של ג'ודית קייס והעיתונאי ג'ון ריימונד. אחד מהאורחים בחתונה, היה ג'ו רוזנטל. כנסיית השטן הייתה נושא למספר ספרים, כתבי עת ועיתונים במהלך שנות השישים והשבעים. בשנת 1972, לה-ויי הפסיק לערוך טקסים וסדנאות קבוצתיות בביתו. בשנות השמונים התקשורת דיווחה על חשש לקשירת קשר פלילית בתוך כנסיית השטן. מאוחר יותר פרסם ה- FBI דו"ח רשמי המפריך את תיאוריות הקונספירציה הפלילית של תקופה זו. בשנות השמונים והתשעים, אלו שנותרו חברי כנסיית השטן, היו פעילים בהופעות בתקשורת כדי להפריך טענות על פעילות פלילית. כנסיית השטן וחבריה היו פעילים מאוד בהפקת סרטים, מוזיקה ומגזינים המוקדשים לשטניזם.
סטניסלב מוניושקו
הרקע המשפחתי, ילדותו ולימודיו
האב, צ'סלב מוניושקו, התיישב באותו אזור אחרי ששרת כקצין פרשים במטה של המרשל הצרפתי מורט בעת מסעו של נפוליאון ברוסיה. סטניסלב בילה רוב שנות ילדותו בוורשה ובמינסק. קיבל שיעורי מוזיקה ופסנתר קודם כול מאמו ואחר כך מאוגוסט פראייר בוורשה בשנים 1827–1830. בשנים 1830–1837 למד הלחנה בבית הספר למוזיקה של דומיניק סטפנוביץ במינסק. המשיך לימודי הלחנה וניצוח מקהלות אצל קרל פרידריך רונגנהגן בקונסרבטוריום בברלין בשנים 1837–1839. השתלם אז גם תוך כדי השתתפות בחזרות של מופעי אופרה תחת ניצוחם של רונגהגן ושל גספרו ספונטיני.
מקורות
1996 ed Guenther Massenkeil vol 3
אריך בראואר
ביוגרפיה
את לימודיו האקדמיים התחיל באוניברסיטאות ברלין, לייפציג ופרייבורג, ולמד בין השאר אצל פליקס פון לושאן. באותה תקופה התעניין בעיקר באתנולוגיה אפריקאית. ב-1923 הוענק לו דוקטורט על מחקר בנושא דתם של בני ההררו, שפורסם כספר שנתיים מאוחר יותר בלייפציג. בראואר נשלח לראשונה לארץ ישראל בשנת 1925 על ידי המוזיאון לפולקלור בלייפציג על מנת לאסוף חפצי אתנולוגיה של ערביי הארץ. כשחזר פעם נוספת לארץ ישראל, ב-1927 החל לחקור על יהודי בוכרה (מחקריו בנושא לא פורסמו), ולאחר שנתיים של מחקר עבר למחקר על יהודי תימן. בשנות מחקרו בנושא שיתף והשתתף במחקריו של שלמה דב גויטיין. ב-1929 זכה בפרס הלורד פלומר על עבודתו בשדה מחקר זה, וב-1931 חזר לברלין והמשיך לעבוד עליו. ספרו על יהדות תימן יצא לבסוף בשנת 1934, בתמיכת הממשלה הנאצית. ב-1932 הוצעה לו משרת מרצה באוניברסיטת ברלין, אך המשא ומתן על ההצעה פסק בשל הנסיבות הפוליטיות בגרמניה באותה תקופה. הוא עלה לארץ ישראל במהלך שנות השלושים והתיישב בתל אביב, ומאוחר יותר בשכונת רחביה שבירושלים. בראואר היה בקשר עם האוניברסיטה העברית בירושלים ודרש מראשיה לעסוק במחקר גם בתחום האנתרופולוגיה והאתנולוגיה היהודית. חבריה היו אף הם בקשר איתו, אך היוזמות השונות שבראשן עמד לא התממשו. כמו כן שאף להקים מוזיאון אתנולוגי יהודי, ולקח חלק בהקמת המוזיאון לפולקלור של ארץ-ישראל. הוא גילה עניין רב בפרצופים כחלק מעיסוקו האנתרופולוגי ותיעד למעלה מ-2,000 דיוקנאות של יהודים מזרחיים. תצלומי הדיוקנאות ותצלומים אתנוגרפיים נוספים שצילם הופיעו בשתי תערוכות: בברלין ב-1938 ובאוניברסיטה העברית בירושלים ב-1939. בנוסף לכך, ליקט וקנה פריטים אתנוגרפיים וערך ראיונות עם מושאי מחקריו. התמקד בעיקר במחקר על יהודי המזרח ובפרט יהודי תימן וכורדיסטן שפגש בהם בשהותו בירושלים בשנות השלושים והארבעים. לבד מאתנולוגיה יהודית עסק בחקר דתם של בני ההררו, ובחקר עמים נוספים שאינם יהודים; אך מחקר זה היה בעיקר הכנה למחקרו העיקרי: אתנולוגיה של שבטי ישראל.
מילארפה (סרט)
מילארפה הוא סרט קולנוע משנת 2006 המתאר את חייו של הבודהיסט הטיבטי ג'טסון מילארפה. הסרט צולם בעמק ספיטי שבהרי ההימלאיה, בסמוך לגבול בין הודו וטיבט.
מאורוליקוס
הישגים מדעיים
לאחר שאביו פרש מתפקיד האחראי על ביצורי העיר מסינה, מונה מאורוליקוס לתפקיד על ידי קרל החמישי, קיסר האימפריה הרומית הקדושה. מאורוליקוס חינך את שני בניו של חואן דה וגה, סגן הקיסר בסיציליה, והיו לו פטרונים עשירים ורבי עוצמה. הוא גם התכתב עם מדענים אחרים בתקופתו, כמו כריסטופר קלאוויוס ופדריקו קומנדינו. בין השנים 1548 ו-1550 התגורר מאורוליקוס בטירת פולינה שבסיציליה, כאורח של המרקיז ונטימיליה, והשתמש במגדל שבטירה על מנת לבצע תצפיות אסטרונומיות.
ניר דבורי
ביוגרפיה
ב-2014, בתום מבצע צוק איתן, פרסם העיתון "גלובס" סקר שערך עבורו מכון TRI, בו נמצא דבורי כ"כתב שתפקודו נתפס כמוצלח ביותר" במהלך הדיווחים על המבצע.
יורם רבין
ביוגרפיה
בשנת 2005 שימש עורך כתב-העת המשפט של הפקולטה למשפטים של המסלול האקדמי המכללה למנהל, ובהמשך התמנה על ידי הוועד המרכזי של לשכת עורכי הדין לשמש כעורך כתב העת של לשכת עורכי הדין - "הפרקליט" (תפקיד בו שימש עד שנת 2016), וכיום משמש כיו"ר מערכת כתב העת. בשנת 2008 ראה אור חיבורו העיקרי דיני עונשין (ביחד עם ד"ר יניב ואקי). בשנת 2009 הוענקה לו דרגת פרופסור. בשנת 2011 מונה לשמש דיקן הפקולטה למשפטים ע"ש חיים שטריקס, במסלול האקדמי, המכללה למנהל.
מחקריו בתחום המשפט הציבורי (משפט חוקתי ומשפט מנהלי)
זכויות חברתיות – בנוסף למחקרים שעסקו בזכות הגישה לערכאות ובזכות לחינוך, שתי זכויות בעלות פן חברתי מובהק, היה רבין בין הראשונים שקראו להכיר בזכויות החברתיות כבעלות מעמד חוקתי ולהשוות את מעמדן לזכויות האזרחיות והפוליטיות, וזאת באמצעות פסיקותיו של בית המשפט העליון או בדרך המלך באמצעות כינונו של חוק-יסוד: זכויות חברתיות. בספר שערך רבין בשנת 2004 ביחד עם יובל שני, "זכויות כלכליות, חברתיות ותרבותיות במשפט הישראלי", קובצו לראשונה מחקרים פרי עטם של מומחים משורות האקדמיה שעסקו בשלל הזכויות החברתיות, כגון הזכות לתנאי קיום נאותים, הזכות לחינוך, הזכות לבריאות, הזכות לביטחון סוציאלי, הזכות לדיור, הזכות לתרבות וכדומה. את ההקדמה לספר כתב נשיא בית המשפט העליון אהרן ברק.
חופש המידע – ביחד עם רביב דרוקר, היה רבין ממייסדיה של התנועה לחופש המידע. במסגרת זו שימש רבין במשך שנים אחדות חבר בוועד המנהל של העמותה וביחד עם רועי פלד, ששימש מנכ"ל התנועה, כתבו השניים מספר מחקרים בנושא חופש המידע. במחקרים אלו עמדו רבין ופלד על חשיבותו של חופש המידע באופן כללי, לרבות על הצורך להכיר בו כזכות חוקתית בידיו של הפרט, וכן על שלבי התבססותה במשפט הישראלי ותרומתה לשקיפות ולממשל תקין.
אחי, איפה אתה?
מוזיקה
בסרט משולבים שירים רבים, בעיקר בלוגראס, קאנטרי ופולק אמריקניים. בכך מהווה הסרט מחווה אוהדת מאוד של יוצרי הסרט למוזיקה השורשית של הדרום, על מקורותיה השחורים והעממיים. שלא כמו בסרטים האחרים של האחים כהן, לקרטר בורוול היה חלק קטן ביצירת המוזיקה לסרט, משום שרוב המוזיקה בסרט לקוחה משירים שכבר נוצרו, ובורוול רק יצר קטעים מועטים של מוזיקת רקע.
CBGB
CBGBs (ראשי תיבות של Country, Blue Grass, Blues) היה מועדון מוזיקה בדאונטאון מנהטן שבניו יורק, שהתפרסם כמרכז סצנת הפאנק הניו יורקית בעת שזרם תרבותי ומוזיקלי זה החל לעלות.
ונסן אוריו
ראשית חיים והכניסה לפוליטיקה
אוריו נולד במחוז גארון עילית שבדרום מערב צרפת, כילדם היחיד של ז'אק אנטואן אוריו (1855–1933) ואנג'ליק וירג'יני דוראנד (1862–1945). לאוריו היה קשר משפחתי רחוק למהנדס האנגלי איזמבארד קינגדום ברונל. הוא קיבל תואר במשפטים בקולג' דה רבל בשנת 1904 והחל לעבוד כעורך דין בטולוז. בשנים אלו אוריו היה בעל עמדות סוציאליסטיות, והיה שותף להקמת העיתון "Le Midi Socialiste" ב-1908. במקביל, אוריו כיהן כראש איגוד העיתונאים בעיר.
לאחר המלחמה
עם סיומה של מלחמת העולם השנייה אוריו כיהן כשר המדינה בממשלתו הזמנית של דה גול. בתקופה זו הוא ממנסחי חוקת הרפובליקה הצרפתית הרביעית קצרת-הימים. אוריו הוביל את המשלחת הצרפתית לאומות המאוחדות והיה הנציג הראשון של צרפת במועצת הביטחון של האו"ם ב-1946. הוא שימש כנציג כגארון עילית באספה הלאומית בשנים 1946–1947. האספה הלאומית בחרה בו ב-16 בינואר 1947 לנשיא הראשון של הרפובליקה הרביעית בפער גדול, וקיבל 452 קולות (51.19%) מול 242 (27.41%) שהצביעו למועמד התנועה הרפובליקנית העממית (MRP), אוגוסט דה ריבס. כנשיא, אוריו ניסה ליישב בין פלגים פוליטיים במדינה ולחזק את יחסי החוץ של צרפת. הוא ספג ביקורת על המצב הכלכלי הרעוע ועל מלחמת הודו-סין הראשונה. סדרת שביתות נערכה ברחבי צרפת בשנת 1947. בעקבות המצב הכלכלי פרצו מהומות בנומבר של אותה השנה. המפלגה הקומוניסטית, שתמכה בשביתות, סולקה מבית המחוקקים בתחילת דצמבר. השביתות הסתיימו ב-10 בדצמבר, אבל חודשו ב-1948 וב-1953 כתגובה לתוכנית הצנע של ממשלת ג'וזף לנאל.
ויסמן (יצרן רכב)
MF-3 רודסטר
הוויסמן MF-3 זהה ל-MF-30 אלא עם מנוע שונה. המכונית היא בעלת מנוע 6 צילינדרים של ב.מ.וו בנפח 3,246 סמ"ק עם הספק של 343 כ"ס ב-7900 סל"ד, מנוע זה זהה למנוע הב.מ.וו M3 מסדרת ה-E46. המכונית מאיצה מ-0 ל-100 קמ"ש ב-5.0 שניות ומגיעה למהירות מרבית של 255 קמ"ש, כאשר משקלה הוא 1180 ק"ג.
המשולש
קבלת אזרחות ישראלית והקשר עם יהודה ושומרון
תושבי האזור קיבלו אזרחות ישראלית ב-1949, והיו כפופים לממשל צבאי עד שנת 1966. עד 1967 היה האזור אזור ספר שסבל מאוד מניתוקו מהערים הערביות הגדולות שנותרו מהעבר הירדני של הגבול - קלקיליה, טולכרם ועוד. אחד הכפרים, כפר ברטעה נחצה לשניים עקב טעות בסימון שטחו על המפות שעליהן שורטט הקו הירוק. לאחר תחילת השלטון הישראלי ביהודה ושומרון מידי ירדן ביוני 1967 חודש הקשר בין כפרי המשולש ליישובים הסמוכים לו מהעבר האחר של הקו הירוק, אולם קשר זה התערער שוב עם פרוץ האינתיפאדה הראשונה בדצמבר 1987. תושבי המשולש לא השתתפו בדרך כלל באינתיפאדה, והמשיכו לעבוד בישראל ולקנות תוצרת ישראלית, בעוד התושבים הפלסטינים מהעבר השני של הקו הירוק פעלו נגד ישראלים והחרימו תוצרת ישראלית. האינתיפאדה השנייה שפרצה בספטמבר 2000 והקמת גדר ההפרדה בעקבותיה, חידשו את החיץ בין כפרי המשולש לבין יהודה ושומרון.
חדר 101
"חדר 101" (באנגלית: Room 101) מופיע בספרו של ג'ורג' אורוול, "1984", כחדר עינויים שבו חושפים את האסיר לסיוט הגרוע ביותר שלו. בעקבות זאת, מספר חדר זה מופיע בהקשרים תרבותיים נוספים כבעל משמעות מפחידה.
זיטה גורדון
חייה הפרטיים
בעלה היה לואיס גילגוד, סופר בריטי שאיתו התחתנה בבודפשט ב-9 ביוני 1937. בתם, רקדנית הבלט מאינה גילגוד. בעלה השני היה נייג'ל סאטון, מזכ"ל נאט"ו, ממנו התאלמנה ב-1956.
בית האופרה - יד זיכרון לנופלים
פעילות
באביב 1945 התקיימה כאן העצרת הראשונה של האומות המאוחדות. אמנת האו"ם נוסחה ונחתמה בהמשך בתיאטרון הרבסט השכן. כעבור שש שנים, ב-1951, נוסחה הטיוטה להסכם סן פרנסיסקו ונחתמה כאן ובתיאטרון הרבסט.
לואיג'י מנצ'ינלי
לואיג'י מנצ'ינלי (באיטלקית: Luigi Mancinelli 5 בפברואר 1848 - 2 בפברואר 1921) היה מנצח, צ'לן ומלחין איטלקי. ראשית הקריירה שלו הייתה באיטליה, שם עשה לו שם בפרוג'ה ואחר בבולוניה. לאחר 1886 עבד בעיקר בארצות אחרות, כמנצח ראשי בבית האופרה המלכותית, קובנט גארדן בלונדון ובמטרופוליטן אופרה בניו יורק, ובמשרות אחרות במדריד, ריו דה ז'ניירו ובואנוס איירס.
קריירה בינלאומית
ביולי 1878 ניצח מנצ'ינלי בפעם הראשונה בפריז. באיטליה עבד בעיקר בבולוניה, שם ניצח על הצגות אופרה בתיאטרו קומונאלה, כיהן כמאסטרו די קאפלה בבזיליקה סן פטרוניו, ולימד בקונסרבטוריו ג'ובאני בטיסטה מרטיני. בין תלמידיו שם היה ג'אקומו אורפיצ'ה. לאורך כל שנות הקריירה שלו עסק מנצ'ינלי גם בהלחנה, נוסף לניצוח. האופרה הראשונה שלו, "אזורה די פרובנצה" (1884) נחלה הצלחה בבולוניה אבל נכשלה בנאפולי כעבור שנתיים. לאחר זאת, התנהלה הקריירה של מנצ'ינלי בעיקר מחוץ לאיטליה. ביוני 1886 ניצח על קונצרט בלונדון, בתוכנית שכללה את הסימפוניה החמישית של בטהובן ומבחר מיצירותיו הוא. לאחר שפרש ממשרותיו בבולוניה,, נענה להזמנה מן האמרגן אוגוסטוס האריס להצטרף לאלברטו רנדגר כמנצח לעונת הקונצרטים ביוני ויולי 1887 בתיאטרון דרורי ליין, עם צוות כוכבים בינלאומיים ורפרטואר רחב-יריעה של אופרות איטלקיות, צרפתיות, אוסטריות וגרמניות, שכלל את אאידה, הספר מסביליה, לה טרוויאטה, ריגולטו, ההוגנוטים, "פאוסט", כרמן, דון ג'ובאני ולוהנגרין. האריס קיבל עליו את ניהול בית האופרה המלכותית, קובנט גארדן בשנת 1888, ומינה את מנצ'ינלי למנצחו הראשי, משרה בה התמיד עד 1905. תוך זמן קצר העלה את הרמה המוזיקלית. שבועות ספורים מכניסתו לתפקיד, ציין מבקר צרפתי, "תחת שרביטו של מסיה מנצ'ינלי, השיגה תזמורתו את ההומוגניות שחסרה לה קודם; עכשיו היא ראויה לקובנט גארדן". כשהאריס ומנצ'ינלי תפסו את מקומותיהם בקובנט גארדן, נודע הבית באופן רשמי כ"בית האופרה האיטלקית המלכותית", ואופרטות מכל לאום שהוא הושרו בו באיטלקית - Die Zauberflöte עלתה כ"Il flauto magico", וכן הלאה. בהדרגה השתנתה המדיניות כך שבדרך כלל הושרו אופרות בשפה שבה נכתבו במקור. בשנות ה-90' של המאה ה-19 ניצח מנצ'ינלי על הצגות של "פאוסט" ו"רומיאו ויוליה" בצרפתית ועל "לוהנגרין" בגרמנית, אם כי את אמני השירה מנירנברג המשיכו לבצע בתרגום לאיטלקית עד 1899, שאז וית5ר מנצ'ינלי במידה רבה על הרפרטואר הגרמני ומסר אותו לידי מנצחים אורחים מגרמניה, במקרה זה קארל מוק. בין הבכורות הבריטיות בניצוח מנצ'ינלי הייתה האופרה האחרונה של ורדי, פלסטף, במאי 1894. בהפקה זו נכללו שינויים שוורדי עשה בפרטיטורה מאז הבכורה העולמית שמילאנו ששנה קודם לכן, אבל כמה משינויי הטמפו של מנצ'ינלי הביאו להרמת גבות ביקותית.
מנצ'ינלי ניצח על אופרה באיטליה עד 1911 ובמהלך עונות בתאטרו נציונל דה סאו קרלוס, ליסבון, מ-1901 עד 1919–1920. ב-1905 היה באופרה של ריו דה ז'ניירו ובמאי 1908 ניצח על "אאידה" בחנוכת תאטרו קולון החדש בבואנוס איירס. הוא חזר לשם ב-1909, 1910 ו-1913.
מאיר אדוני
קריירה
עם שובו לישראל בשנת 2001 ניהל כשנה את מסעדת "אוליב ליף" במלון שרתון תל אביב. ב-2017 יואב "הצל" אליאסי מתח ביקורת על אדוני ברשתות החברתיות, עקב שמות המנות שאדוני החליט להגיש במסעדה שלו "נור" שבניו יורק, ביניהם: "טרטר פלסטיני" ו"קדאיף רמאללה" (המלוות את אדוני עוד ממסעדותיו בישראל). דבר שגרר הדים בתקשורת הישראלית.
מיה קלה בנצור
1979
בתחרות שנערכה בקארדיף שבוויילס ב-21 ביולי 1979 זכתה בנצור במדליית זהב בקפיצה לרוחק בתוצאה של 5.82 מטר ובמדליית כסף בריצת שליחות 4x100 מטר ביחד עם ענת להב, רבקה קוגמן ואסתר רוט-שחמורוב בשיא ישראלי חדש של 47.68 שניות.
הדיילי שואו
הדיילי שואו כמקור חדשות
בסקרים שנערכו, התגלה שהדיילי שואו משמשת כמקור חדשות עיקרי לכ-25% מקבוצת הגיל 18–36 שנים בארצות הברית. במחקר שנערך על ידי אוניברסיטת פנסילבניה התגלה שצופי הדיילי שואו יודעים יותר עובדות על המירוץ הנשיאותי ב-2004 מאשר צופי חדשות "אמיתיות". טד קופל מהתוכנית "נייטליין" אף הביע את דאגתו מכך, והוא וסטיוארט אף התווכחו על הנושא בשתי התוכניות.
טוליו וינאי
טוליו וינאי (באיטלקית: Tullio Vinay) (1909, לה ספציה – 1996, רומא) היה כומר ולדנסי, תאולוג ופוליטיקאי איטלקי וחסיד אומות העולם.
גאודיופוליס
אירועים קודמים
הכומר הלותרני גאבור סטהלו, הסתיר לאחר הכיבוש הגרמני את הפליטים היהודים בבתי ילדים ובמרתפים. לעיתים קרובות הזכיר שאם ישרדו את המלחמה יקים מדינת ילדים ליתומים. לאחר המלחמה נותרו ילדים יתומים רבים שהתארגנו בכנופיות. כל בתי הילדים הציבוריים כבר התמלאו ויתר הילדים הופקדו לטיפולו של סטהלו. הוא חיפש מקום למאות ילדים כבר באביב 1945. אחד מקרובי משפחתו של מנפרד וייס עזר לו והציע לפליטים את הווילות שלהם בזוגליגט. הגדולים עברו לדרך בודקסי 48 (Budakeszi út), למה שנקרא "חוות הזאבים" (Farkastanya), הקטנים יותר הקימו את "קן הסנונית" (Fecskefészek) בבניינים הסמוכים. בתחילה טיפל הכומר בילדים ובנערים בלבד, בהמשך גם ילדות מצאו מקלט אצלו והמספר גדל ל-700–800.
נבי סאלח
נבי סאלח (בערבית: النبي صالح) הוא יישוב פלסטיני בדרום השומרון, בסמוך לכביש 465. הכפר שוכן בשטח B באזור הערים רמאללה ואל-בירה בגובה 570 מטרים מעל פני הים. כפרים סמוכים לכפר הם בני זייד, כפר עין, דיר א-סודאן, עאבוד ודיר ניזאם. בשנת 1977 הוקמה סמוך לכפר ההתנחלות נווה צוף (נקראה בעבר חלמיש). בתחומי הכפר מצוי מתחם קבר המיוחס לנבי צאלח.
לאחר 1967
בינואר 1979, התלוננו תושבי נבי סאלח, כי המתנחלים ממשכים בעבודות למרות צו ביניים להפסקה, עד לברור האם ניתן לבנות התנחלות על קרקע הנמצאת בבעלות פרטית שהופקעה על בסיס צו תפיסה לצורכים צבאיים.
בפברואר 1980 כרתו תושבי נוה צוף 150 עצי קטלב ואלון מוגנים ביער דיר ניזאם לצורך הרחבת ההתנחלות דרומה לכיוון היער. רשות שמורות הטבע והחברה להגנת הטבע גישו תלונה נגד המתנחלים, אך הבנייה לבסוף נמשכה. במרץ 1980, נודע כי יש שתי חלקות בבעלות פרטית של תושבי נבי סאלח בשטח שהוקצע להתנחלות בהם מטעי זיתים ובוסתן. בחלקות אלו לא נבנו בתים אך לא התאפשרה לבעלי החלקות גישה אליהם מאחר שהם נכלאו בתוך שטח היישוב מאחרי גדר הביטחון (באחת מהם הוקם גן ציבורי בשם "בוסתן שמעון").
דמוגרפיה
במפקד 1922, שנערך על ידי שלטונות המנדט הבריטי, בנבי סאלח הייתה אוכלוסייה של 105 נפש, כולם מוסלמים. במפקד 1931 גדלה האוכלוסייה ל-144 נפש, ששכנו ב-18 בתים. בסקר הכפרים של 1945 מנתה אוכלוסיית נבי סאלח 170 תושבים.
"עין אל-קוס" (מעיין הקשת)
בסמוך לנבי סאלח נמצא עין אל-קוס (בעברית: "מעין הקשת"), מעיין שמאז 2009 הפך למוקד סכסוך בין תושבי דיר ניזאם ונבי סאלח לתושבי חלמיש. ב-2006 נוקה המעיין ושופץ על ידי בני נוער מחלמיש המכנים אותו "מעיין מאיר". לטענת תושבי הכפרים במשך מאות שנים הם עשו שימוש במי המעיין. מנגד טוענים המתנחלים שהמעיין לא היה בשימוש עד שהם שיפצו אותו. בכל יום שישי מקיימים הפלסטינים ביחד עם פעילי שמאל הפגנות במקום. ב-17 בנובמבר 2012 במהלך ההפגנה השבועית נורה בגבו מאש חיה מתפרע בשם רושדי תמימי ומת כעבור יומיים. ב-19 ביולי 2013 נפצעה דוברת "בצלם" ברגלה מכדור גומי, בשעה שתיעדה בווידאו את ההפגנה השבועית.
רולאן דומא
רולאן דומא (נולד ב-23 באוגוסט 1922) עורך דין ופוליטיקאי סוציאליסט צרפתי. כיהן כשר החוץ של צרפת בשנים 1984–1986 ו-1988–1993.
ברידג'ט רגן
ברידג'ט קת'רין רגן (באנגלית: Bridget Catherine Regan; נולדה ב-3 בפברואר 1982) היא שחקנית אמריקאית, ידועה בעיקר עקב דמותה של רבקה לואו / רייצ'ל טרנר בסדרת הטלוויזיה "צווארון לבן", ובשל תפקידיה בסדרות "אגדת המחפש" ו"הספינה האחרונה".
קריירה
בשנת 2015 רגן השתתפה בסדרת הטלוויזיה "הסוכנת קרטר" וגילמה את הדמות דוטי אנדרווד.
הטוויילייט סינגרז
הטוויילייט סינגרז (נכתב גם "הטוויילייט סינגרס"; באנגלית: The Twilight Singers) היא להקת אינדי רוק אמריקאית. הלהקה הוקמה בשנת 1997 כפרויקט צדדי של גרג דולי, אך הפכה במהרה ללהקתו המרכזית לאחר פירוקה של להקתו הקודמת, האפגן ויגס.
מלחמת האזרחים ביוון
מלחמת האזרחים
בדצמבר הקימו הקומוניסטים ממשלה דמוקרטית יוונית בשטחים שבשליטתם, עם הגנרל ופיאדיס כראש ממשלה, והשתמשו ב-DSE כזרוע הצבאית של הממשלה הזו. המדינות הסוציאליסטיות החדשות באזור (אלבניה, יוגוסלביה, בולגריה), בתמיכתה המסויגת של ברית המועצות, הציעו תמיכה לוגיסטית לממשלה הזמנית, במיוחד לכוחות הפועלים בצפון. כחלק מהמאבק שניהלה הממשלה נגד כוחות השמאל הממשלה הגלתה חברי מפלגה וכאלו שנחשדו באהדה למפלגה למחנות שונים ובעיקר לאי מקרוניסוס (Μακρόνησος) שבים האגאי.
שמואל דוד לוצאטו
השקפת עולמו ניזונה הן מהשכלתו הכללית הרחבה בפילוסופיה ובהגות האירופית, והן מבקיאותו בהגות היהודית לתקופותיה. הוא שילב בין רציונליזם וחתירה לאמת ובין רומנטיקה והשקפות תורניות ולאומיוּת יהודית. הוא ביקר את העיסוק בפילוסופיה ובעיקרי היהדות, ושלל את הקבלה ואת המיסטיקה. הוא ראה ביהדות המבוססת על המוסר את היפוכה של תרבות יוון העוסקת בשלמות השכל. מבין חכמי ישראל התנגד להשקפותיהם של הרמב"ם ואבן עזרא, והעדיף על פניהם את גישתו והשקפתו של רבי יהודה הלוי (ריה"ל). תמך בהתיישבות בארץ ישראל ובדיבור בעברית, והתנגד לשאיפה להשתלבות היהודים בעמי אירופה וליהדות הרפורמית.
יחסו לעלייה לארץ ישראל
בהתאמה להשקפותיו אלה, הסתייג שד"ל מקבלת אמנציפציה ליהודים, וסבר שאין תועלת, וגם אין תוחלת, בפעולה להשתלבות היהודים בעמי אירופה ולהתבוללות.
תרגומיו ופירושיו למקרא
שד"ל עצמו מסביר את השימוש שהוא עושה בכתביהם של פרשנים וחוקרים נוצריים בכך שהוא משתמש בהם לשלוש מטרות: לדחות את פירושיהם שאינם נכונים, ורבים נמשכים אחריהם, להראות שרוב פירושיהם הנכונים לקוחים מפרשנים יהודים, ואם ימצא בהם דבר נכון שאינו מוזכר במקומות אחרים, הוא מביאו בשם אומרו שכן "האמת לבדה היא מגמתי, ואמונתנו, תודה לאל, אינה מפחדת מהאמת".
מחקר
מחקריו בבלשנות עוסקים בשפות שמיות. על אף שהמחקר בשפות אלו היה מוגבל מאוד באותם ימים, הגיע שד"ל לתוצאות חשובות ביותר. במחקריו עסק שד"ל כמעט בכל היבטיה של השפה. הוא כתב מחקרים בפילוסופיה של השפה, באבולוציה שלה ובבלשנות השוואתית. על אף שבימיו טרם ידע המחקר את השפות אוגריתית, אכדית, חלק מן השפות האתיו-שמיות, וניבים שונים של הארמית, הצליח שד"ל להבין כי מקור השפות השמיות בשפה קדומה יותר, ובכך הניח את היסודות לחקר הפרוטושמית. שד"ל ערך מחקרים על השפה השומרונית, ועל פיהם פירש פסוקים רבים במקרא.
סאווה מאמונטוב
ביוגרפיה
הוא היה בנם של הסוחר והתעשיין העשיר איוואן מאמונטוב ומריה טיכונובנה. בשנת 1841 עברה המשפחה למוסקבה. משנת 1852 למד בסנט פטרבורג, ואחר כך באוניברסיטת מוסקבה. בשנת 1862 שלח אותו אביו לבאקו כדי לעסוק בעסקים.
עם מות אביו בשנת 1869, הוא ירש את חלקו בחברת הרכבת מוסקבה-ירוסלבל, ובהמלצת חברו של אביו, פדור צ'יז'וב, הוא נבחר לדירקטור בחברה. בשנת 1872 הוא נבחר ליושב ראש שלה.
מערכת הרכבות מוסקבה-ירוסלבל הורחבה מאוד בשנות התשעים של המאה ה-19. החברה שלו החלה גם לרכוש ב-1895 קווי רכבת נוספים עד סוף המאה ה-19, כולל המסילה לארכנגלסק שנפתחה ב 1897.
פטרון האמנויות
מאמונטוב גם תמך באופרה הפרטית הרוסית ובמלחיני האופרה הרוסיים, פיוטר צ'ייקובסקי, ניקולאי רימסקי-קורסקוב, אלכסנדר בורודין, מודסט מוסורגסקי ורבים אחרים. דרמה ואופרה על נושאי פולקלור רוסי הופקו באברמצבו על ידי אנשים כמו קונסטנטין סטניסלבסקי, עם תפאורות שתרמו האחים ואסנצוב, מיכאיל ורובל ואמנים מכובדים אחרים. "האופרה הפרטית הרוסית" הייתה תרומתו העיקרית של מאמונטוב לאמנויות. מאמונטוב שימש כמנהל במה, מנצח ומורה לשירה.
הנפילה
סאווה מאמונטוב נפטר באברמצבו לאחר מחלה ממושכת ב-6 באפריל 1918.
Blood Sugar Sex Magik
היסטוריה
האלבום מכר מיליונים, הביא ללהקה הצלחה והכרה חסרת תקדים והפך אותה לאחת הלהקות המפורסמות בעולם. באלבום נכללים להיטים כגון "Under The Bridge" ו-"Give It Away", אשר הווידאו קליפים שלהם שודרו ללא הפסקה ברשת MTV. להיטים נוספים מן האלבום היו הבלדה האקוסטית "Breaking The Girl" ו-"Suck My Kiss", לשניהם יצאו גם כן וידאו קליפים אשר שודרו בערוץ. במהלך ההקלטות התגוררו שלושת חברי הלהקה אנתוני קידיס, מייקל בלזארי (פלי) וג'ון פרושיאנטה בטירה. המתופף צ'אד סמית' סירב מכיוון שהדעה הרווחת של חברי הלהקה ושאר הצוות אשר השתתף בהקלטות הייתה כי הבית רדוף ברוחות. האלבום נכנס גם לרשימת 500 האלבומים הטובים ביותר של רולינג סטון. בשנת 2020 מגזין הרולינג סטון דירג את האלבום מחדש במקום ה-186 ברשימת 500 האלבומים הטובים ביותר בכל הזמנים.
Under the Bridge
בסינגל מופיעים, לצד שיר הנושא, גם השירים Sikamikanico, Soul to Squeeze, Search and Destroy.
העיר הזאת (סרט)
העיר הזאת הוא סרט אופרת ראפ בלשית ישראלי המבוסס על מחזה באותו שם מאת עמית אולמן. הסרט הופק בעזרת מימון בהדסטארט ויצא לאקרנים ביולי 2023. הסרט עוסק בחקירה של הבלש ג'ו אודות תעלומת רצח המסתבכת כאשר מתגלה שמעורב בה פושע גדול.
העלילה
למשרד החקירות הפרטי של הבלשים ג'ו וג'ק, נכנסת שרה בנט ומבקשת את עזרתו של ג'ו לחקור את היעלמותה של אחותה.
קודקס אצטקי
הקודקסים האצטקיים הקדם-קולומביאניים שונים מאלו האירופאיים בכך שהם בחלקם הגדול מצוירים, כלומר הם אינם מהווים סמלים פונטיים ולא נועדו לסמל שפה מדוברת או כתובה. הקודקסים בני התקופה הקולוניאלית אינם כתובים בכתב ציורים בלבד, אלא גם בנאוואטל קלאסית (באלפבית לטיני), בספרדית, ולעיתים אף בלטינית.
קודקס בוטוריני
קודקס בוטוריני (Boturini) צויר בידי מחבר אצטקי לא ידוע בנקודת זמן כלשהי בין השנים 1530 ו-1541, כעשור לאחר הכיבוש הספרדי של מקסיקו. בציוריו מספר הקודקס את סיפור המסע המיתי של האצטקים מאצטלן לעמק מקסיקו.
קודקס אאובין
הקודקס כולל תיאור של הטבח במקדש שבטנוצ'טיטלאן בשנת 1520.
קודקס אסונה
הקודקס המקורי היה ציורי בלבד, אולם תאורים ופרטים בשפת הנאוואטל וכן תרגום לספרדית הוספו לו מאוחר יותר בעת שהוא נבחן בידי הרשויות הספרדיות.
קתדרלת בורז'
היסטוריה
בניית הקתדרלה החלה ב-1195 בעקבות החלטתם של הארכיבישוף אנרי דה סילי (Henri de Sully) ומועצת הקנוניציה להקים קתדרלה בסגנון גותי. הקתדרלה נבנתה על חפיר גאלו-רומי. ב-1199 ירש את דה סילי הארכיבישוף גיום דה דנז'ון (Guillaume de Dangeon) והוא קבע את התוכנית האיקונוגרפית ככזו שתיאבק נגד הכפירה בנצרות. בעקבות מותו זרמו תרומות רבות לבניין הקתדרלה. ב-1214 הושלם בית המקהלה ובשנים 1224–1250 הושלמה הספינה הראשית. החזית המערבית הושלמה ב-1270. ב-1506 קרס המגדל הצפוני, אך הוא נבנה מחדש בסגנון גותי שהיה הרמוני עם החזית המערבית בת חמשת השערים.
יצירות נוספות
בחדר תשמישי הקדושה של בית מועצת הקתדרלה (Chapter House) התגלה ציור קיר. כמו כן, בקפלה של דה ברי ישנו פרסקו של צליבת ישו על רקע הים ושל הקימה לתחייה של ישו. הפרסקו מתוארך ל-1475.
ג'ון נאש (צייר)
קריירה לאחר המלחמה
לאחר מלחמת העולם הראשונה, עבודותיו של נאש היו בעיקר בציור נופים. אריק ניוטון, היסטוריון האמנות אמר עליו: "אם הייתי רוצה שזר יבין את הלך הרוח של נוף אנגלי טיפוסי, הייתי מראה לו את צבעי המים הטובים ביותר של נאש". עם זאת, רגשות הקשורים למלחמה המשיכו להטריד אותו במשך שנים רבות. השפעה זו ניכרה בחלק מציורי הנוף שלו. במיוחד ב"גראג", שהוצג בשנת 1922. בנוף הרועש הזה העצים וענפיהם דמויי הגידולים עוטפים את כל מישור התמונה. צבעים עדינים כהים ואור ערב מעניקים לציור אווירה קלסטרופובית. ציור זה, שהושלם מספר שנים לאחר המלחמה, מאופיין בתחושת שממה עגומה המרמזת על ההתבוננות העמוקה שעקבה אחר הרס המלחמה. אף על פי שהייתה לו אהבה רבה לטבע, נאש השתמש לעיתים קרובות בנושאים טבעיים כדי להעביר מחשבות עוצמתיות ורגישות הנוגעות למצב האנושי. הוא היה ידיד קרוב של הסופר רונלד בליית', שהקדיש לאמן את ספרו רב המכר אקנפילד, וששיתף את אהבתו ליער הלא מנוהל בו נותרו עצים שנפלו כדי ליצור כאוס משלהם.
חיים מאוחרים
נאש סבל מדלקת מפרקים קשה בשנים מאוחרות יותר. אשתו נפטרה בשנת 1976. הם היו נשואים מעל 58 שנים. נאש נפטר ב־23 בספטמבר 1977 בקולצ'סטר. שניהם קבורים בסנט אנדרו, וורמינגפורד, אסקס.
סמל ברלין
היסטוריה
ערים רבות שהוקמו בשלהי ימי הביניים (המאות ה-12 וה-13) קיבלו סמל רשמי אשר שימש כחותם על מסמכים רשמיים. העיר ברלין והעיר קלן הסמוכה לה (אין מדובר בקלן של ימינו) נשלטו על ידי המרגרייבים של ברנדנבורג שסמלם היה עיט אדום - וסמל זה ניתן לעיר (כמו גם לערים רבות אחרות לאורך נהרות השפרה וההאבל.
פיקוד הגנת האוויר והחלל של צפון אמריקה
הקמה
הפיקוד והשליטה של המערכת המורכבת הזאת הפכו לאתגר משמעותי. החל מראשית שנות ה-50 נערכו דיונים ומחקרים בנושא מערכות משותפות והם הסתיימו ב-1 באוגוסט 1957, כאשר ארצות הברית וקנדה הודיעו על הקמת פיקוד משולב, ששמו יהיה פיקוד הגנת האוויר של צפון אמריקה. ב-12 בספטמבר התחילה הפעילות המבצעית בקולורדו. ההסכם הרשמי בין שתי המדינות נחתם ב-12 במאי 1958.
לאחר המלחמה הקרה
בסוף המלחמה הקרה המשימה של הפיקוד שונתה פעם נוספת. על מנת למנוע קיצוצים, החל מ-1989 פעילויות הפיקוד הורחבו לכיסוי של פעולות נגד סמים, ובייחוד גילוי של כלי טיס קטנים. אתרי קו ההתרעה המוקדמת מרחוק הוחלפו במכ"מי מערכת ההתרעה הצפונית בין 1986 ל-1995. מרכז המבצעים בהר שאיין שודרג גם כן. אולם, אף לא אחד ממכמ"י ה-OTH נכנס לשימוש.
דגל ברלין
דגלים היסטוריים
בין השנים 1913–1954 נעשה שימוש בדגל הדומה לדגל הנוכחי, אולם צורת הדב הייתה שונה מהצורה הנוכחית.
אלה ארצישראלית
החוקר יוסף ברסלבי: "פרותיה סדורים אשכולות אשכולות, הם פחוסים במקצת, מסתיימים בהוד, צבעם כחלחל-ירוק, נאכלים כשהם קלויים ואוצרים בקרבם שמן." שמן הטרפנטין אשר לאלה זו שקוף ונודף ריח ואף ממנו היו מכינים לפנים רפואה שהיא אולי הצרי (ה-BALSAM) הנזכר בתנ"ך.
המחתרת הנורווגית
ראו גם
סיגריד אוגוסטה גרין
זמירות ופיוטים לשבת
בחלק מהזמירות חתומים באקרוסטיכון שמות מחבריהם במילים הראשונות של כל בית או שורה.
המשרד לפיתוח ושיתוף כלכלי (גרמניה)
במשרד עובדים כ-1,100 איש, ותקציבו בשנת 2020 היה כ-12.4 מיליארד אירו.
בסיס עובדה
היסטוריה
ב־18 באוקטובר 1981 הועבר מטוס הכפיר הראשון לבסיס עובדה, שישה מטוסי כפיר נוספים נחתו במקום ב־8 בנובמבר בטקס חנוכת הבסיס בנוכחות ראש הממשלה מנחם בגין, הרמטכ"ל רפאל איתן ומפקד חיל האוויר דוד עברי. זמן קצר אחר כך הועברה לבסיס טייסת שלמה. ב־17 במאי 1982 הועברו הבסיסים באופן רשמי לידי צה"ל בטקס בבסיס רמון, במעמד שר הביטחון אריאל שרון, אולם הבנייה במקום נמשכה עד חודש יולי. סך עלות הפרויקט הייתה 1.05 מיליארד דולר, סכום שחרג רק בכ־30 מיליון דולר מן התקציב המקורי של הפרויקט. עלות בניית בסיס עובדה הייתה כמחצית מסכום זה.
נצרת
לפי הברית החדשה התגוררו מריה, אם ישו ובעלה יוסף הקדוש בנצרת, בה ניתנה הבשורה ובה הגיע ישו לבגרות. מסיבה זו שוכנים בעיר מספר אתרים קדושים לנצרות, שבראשם אתרים המזוהים עם הבשורה. העיר היא יעד פופולרי לביקור צליינים. מאז קום מדינת ישראל, פקדו אותה שלושה אפיפיורים: פאולוס השישי ב-5 בינואר 1964, יוחנן פאולוס השני בחג הבשורה ב-25 במרץ 2000, והאפיפיור בנדיקטוס השישה עשר ערך בה מיסה המונית ופקד את בזיליקת הבשורה ב-14 במאי 2009.
מיקום ומתאר עירוני
נצרת שוכנת על רכס הרי נצרת בגליל התחתון, בגובה של כ-350 מטר מעל לפני הים. היא ממוקמת בעמק מוקף בהרים מכל צדדיו שגובהם כ-500 מטרים מעל פני הים, ועד 575 מטרים בהר יונה. ממזרח לעיר נמצא הר כסולות שעל מורדותיו שוכנת נוף הגליל, מדרום הר הקפיצה, ממערב הר צמרת ומצפון הר אביהוא. על המורדות המערביים של עמק זה שוכנים רובע העיר העתיקה והרובע הלטיני, שהם ברובם מבוך של סמטאות להולכי רגל. העיר המודרנית התפשטה מאזור זה לכל הכיוונים, אך מרכזה שוכן ממזרח ומדרום לרובע העתיק, ומעט נמוך ממנו.
התקופה העות'מאנית
דאהר אל-עומר הקים את בית הסראייה בעיר בסביבות שנת 1740, ובו שכנו דירתו של אל-עומאר, אורוות ובית מעצר. מאחר שבעת הקמת המבנה טרם היה בעיר מסגד, שימש חלק ממנו כמקום תפילה מוסלמי. בתקופה זו הייתה לעיר עדנה והיא זכתה להגנה מפני מסעות הביזה של הבדואים ואנשי הר שכם. את מקומו של אל-עומר תפס אחמד אל-ג'זאר בשנת 1775. תחילה נותר מצבה של נצרת ללא שינוי, ואל-ג'זאר אף התיר לפרנציסקנים להקים קפלה באתר שבו הוקמה לימים כנסיית מנזה כריסטי, אולם בעקבות סכסוכו עם הסוחרים הצרפתים בעכו ב-1791, הכביד את זרועו על נתיניו האירופים ועל הנוצרים בכלל. תושבי העיר צידדו בנפוליאון כאשר ניסה לכבוש את עכו מידיו של אל-ג'זאר ב-1799, והראשון אף שהה בעיר לאחר קרב תבור. כשנפוליאון נסוג ביקש אל-ג'זאר לטבוח בתושבי העיר, ורק התערבות בריטית מנעה זאת. תחת זאת העלה אל-ג'זאר את המיסים ודילדל את כלכלת העיר. תקופת שלטונו של סולימאן פאשה (1805-1819) שוב עמדה בסימן של שגשוג לעיר, ובניית המסגד הלבן הסתיימה ב-1812. אולם בימיו של השליט הבא עבדאללה פאשא שוב סבלה העיר הנוצרית.
פרשת הבחירות לעירייה בשנת 2013
בבחירות לרשויות המקומיות שהתקיימו בשנת 2013, זכה עלי סלאם, סגנו של ראש העיר המכהן ראמז ג'ראיסי במשך 15 שנים ויריבו בבחירות, ב-43.21% מהקולות, וניצח את ג'ראיסי בהפרש של 22 קולות בלבד. ג'ראיסי ערער על תוצאות הבחירות בפני בית המשפט המחוזי בנצרת, וביום 23 בדצמבר 2013 הורה זה על ספירה מחודשת של 47 מעטפות שנפסלו בשל כך שלא נחתמו על ידי חבר ועדת הקלפי. סלאם הגיש ערעור מטעמו על ההחלטה, ובטרם זה הוכרע, ביום 8 בינואר 2014, נערכה ספירת המעטפות שבמחלוקת, והסתבר כי ג'ראיסי גבר על סלאם בתשעה קולות. ביום 11 בפברואר 2014 הורה בית המשפט העליון, במסגרת החלטתו בבר"ם 582/14 שהוגשה על ידי סלאם, על עריכת הבחירות בעיר מחדש, ושר הפנים גדעון סער, קבע כי אלה יתקיימו ב-11 במרץ 2014. בבחירות גבר סלאם על ג'ראיסי ונבחר כראש העיר. עם ניצחונו של סלאם בבחירות לראשות העירייה באו לסיומן 38 שנות שלטון של חזית נצרת הדמוקרטית (אחד ממרכיבי חד"ש) בעיריית נצרת.
תחבורה
שירותי אוטובוסים מאוחדים נצרת היא חברת האוטובוסים המפעילה את שירותי התחבורה הציבורית העירונית באזור נצרת, נוף הגליל ובסביבתן. החברה שייכת במלואה לחברת הנסיעות והתיירות נצרת המפעילה שירותי תחבורה בין עירוניים אל העיר וממנה, לצידן של אגד וסופרבוס. תנועת האוטובוסים מרוכזת מתחנה מרכזית נצרת.
באוקטובר 2016 החלה פעילות של רכבת העמק, קווי האוטובוס של סופרבוס הפועלים בעיר נוסעים עד לתחנת הרכבת עפולה ונותנים שירות בין נוף הגליל ונצרת לרכבת העמק.
למור צווארון אדום
למור צווארון אדום (שם מדעי: Varecia rubra) הוא מין בסוג למור צווארון. הוא אנדמי למדגסקר, ככל מיני הלמוריים; תחום תפוצתו מתפרש רק על פני יערות הגשם של הפארק הלאומי מסואלה.
On a Night Like This
רקע וכתיבה
בנוסף לכך, זכה השיר למעמד הכסף בבריטניה, על סך מכירות של 170,000 עותקים.
יוליוס פירסט
יוליוס פירסט או יוסף אלזארי (בגרמנית: Julius Fürst; 12 במאי 1805 – 9 בפברואר 1873) היה היסטוריון ומילונאי יהודי יליד גרמניה.
10 דברים שאני הכי שונאת אצלך
ביקורות והשפעה
כעשור לאחר עליית הסרט לאקרנים ערוץ הטלוויזיה האמריקאי ABC הפיק סדרת טלוויזיה המבוססת על עלילת הסרט בשם זהה, אך עם שחקנים שונים (כך, לדוגמה, את דמותה של קט גילמה לינדזי שו). הסדרה זכתה בתחילה להצלחה אך עם המשך העונה נתוני הרייטינג שלה צנחו ולבסוף ירדה מהמסך לאחר שתי עונות.
משה מטראני
ביוגרפיה
במשך 54 שנים ישב המבי"ט בבית הדין בצפת ועסק בהרבצת תורה וכתיבת תשובות לשאלות שהופנו אליו מרחבי העולם היהודי. המבי"ט היה חברו של רבי יוסף קארו והם הרבו לדון יחד בענייני הלכה, לצד מקרים של מחלוקת ואי הסכמה. לאחר פטירת רבי יוסף קארו שימש במשך 5 שנים כאב בית הדין. כן עמד בקשר עם חכמי דורו באימפריה העות'מאנית, בהם: הרדב"ז, רבי בצלאל אשכנזי ורבי משה אלשיך.
נפטר ביום טוב אחרון של פסח בשנת ש"מ (1580) והניח אחריו שני בנים: רבי שלמה שהיה רב במצרים ורבי יוסף מחכמי צפת ומגדולי הפוסקים בדורו [אשר כתב את תולדותיו בהקדמת ספרו צפנת פענח].
Amelia
Amelia הוא אלבום בכורה של הזמרת-יוצרת הבריטית מימי וב. האלבום יצא לאור ב-3 במרץ 2023, על ידי חברת התקליטים אפיק רקורדס. מתוך האלבום יצאו הסינגלים "House on Fire", "Ghost of You" ו-"Red Flags". שבוע לאחר יציאת האלבום, וב יצאה לסיבוב ההופעות הנקרא "Amelia Tour", שהתקיים בבריטניה ובאירופה.
עקיבא תור
ביוגרפיה
תור נולד בפורט ג׳קסון, שבקרוליינה הדרומית, ארצות הברית. עלה לארץ בגיל 24, ושירת בחטיבת הצנחנים בין השנים 1985–1987. לאחר מכן המשיך לשרת כסרן במילואים, עד שנת 2008.
לימודים
בעל תואר בוגר בפילוסופיה מאוניברסיטת קולומביה, ניו יורק, ותואר מוסמך במדעי המדינה ומחשבת ישראל מהאוניברסיטה העברית בירושלים.
בשנת 2003 השתתף בתוכנית קרן וקסנר בישראל, וקיבל תואר מוסמך במינהל ציבורי מאוניברסיטת הרווארד.
אררט ירוואן
היסטוריה
בשנים 1971 ו-1976 זכתה הקבוצה רק בסגנות הגביע. הקבוצה שיחקה לראשונה באירופה בעונת 1972/73 בגביע אופ"א אז הוגרלה בשלב הראשון מול קבוצת AEP לרנקה מקפריסין שאותה עברה בקלות. בשלב השני פגשה הקבוצה בקבוצת גראסהופרס משווייץ וניצחה גם אותה. בשלב השלישי שיחקה הקבוצה נגד קבוצת קייזרסלאוטרן מגרמניה אך הפסידה לה בדו-קרב פנדלים.
סוני עלי
עלי ניהל מדיניות מדכאת כלפי המלומדים של טימבוקטו.
טירינס
המחקר באתר
היינריך שלימן וויליאם דורפפלד חקרו את האתר החל ב-1876, ובאופן מעמיק יותר בשנים 1884-1885. בחפירת האקרופוליס באתר ציפו החופרים למצוא את שרידי מקדש הרה, ה"היראיון" הידוע שנבנה שם, לפי המסופר בספרות יוון הקלאסית בסוף המאה ה-8 לפנה"ס או בתחילת המאה ה-7 לפנה"ס. אך שלימן ודורפפלד מצאו שם רק ארמון גדול מהתקופה המיקנית, ובו גם כלים מהסגנונות המאוחרים יותר בכחמש מאות עד שבע מאות שנה, מהסגנון הגאומטרי ומהסגנון הארכאי. מאוחר יותר, החל ב-1905 חקר פריקנהאוס את האתר. הוא מצא את ההראיון במקום בו שכן אולם הכס, אך כמעט ולא ניכר הבדל בין השכבות, הרחוקות זו מזו לפי תיאורית תקופת החושך ביוון, בכחמש מאות שנה. האתר נחקר שוב במהלך המחצית השנייה של המאה ה-20. הממצאים שהתגלו בטירינס מוצגים כיום במוזיאונים הארכולוגיים באתונה ובנַאפְפְּלִיוֹ.
צו מרפאתי
הטיפול המרפאתי הכפוי, עשוי לכלול הן תרפיית שיחות עם פסיכולוג או פסיכיאטר, אך בעיקר מתן תרופות אנטי-פסיכוטיות בכפייה. הטיפול הכפוי ניתן בדרך כלל רק עבור חולי סכיזופרניה וזאת כדי לנסות למנוע חזרה של התקפים פסיכוטיים (שיגעון). הפסיכיאטר המחוזי רשאי במקרה שאדם לא מילא אחר הוראה לטיפול מרפאתי לתת הוראת אשפוז כפוי.
יון אנסוטגי
החזרה לאייבר
ב-1 בינואר 2016 חזר אנסוטגי לקבוצת נעוריו, אייבר.
מיורקה
ב-30 ביוני 2016 חתם אנסוטגי לעונה אחת במיורקה מהליגה הספרדית השנייה.
הקרן לשיתוף פעולה כלכלי
לאחר פרוץ האינתיפאדה השנייה וקריסת תהליך השלום, הרחיבה הקרן את פעולותיה, ועסקה בניהול משברים ותכנון מדיני וכלכלי ארוך-טווח. במהלך ההתנתקות מרצועת עזה, יצרה הקרן מנגנון שאיפשר לחקלאים הישראלים ברצועה להעביר החממות שבבעלותיהם לידיים פלסטיניות תוך קבלת תשלום מתורמים בינלאומיים.
ר"ן
רבי נסים בן ר' ראובן גִירוֹנְדִי (הר"ן או הרנב"ר) (ה'ע"ה, 1315 בערך – ט' בשבט ה'קל"ו, 31 בדצמבר 1375 או 1 בינואר 1376), מן הראשונים בספרד. המקובל מבין פרשני הרי"ף, פוסק הלכה ומגדולי פרשני התלמוד.
רגימנט יורקשייר
רגימנט הדוכס מוולינגטון
הגדוד השלישי של רגימנט יורקשייר הוקם על בסיס רגימנט הדוכס מוולינגטון (מערב רידינג) (באנגלית: (Duke of Wellington's Regiment (West Riding). הרגימנט נוצר ב-1 ביולי 1702 בתור 'רגימנט הנטינגטון', על שם מפקדו הראשון ומי שהקים אותו. בשנת 1775 עם חלוקת מספרים לרגימנטים בצבא, קיבל את השם 'הרגימנט הרגלי ה-33' ובשנת 1782 סודר גם אזור הגיוס של הרגימנט ושונה שמו לכדי; 'הרגימנט ה-33 (רגימנט יורקשייר הראשון של מערב רידינג)'. בשנת 1858 עם מותו של ארתור ולסלי, הדוכס הראשון מוולינגטון, העניקה המלכה ויקטוריה לרגימנט את שמו לציון הקשר והשירות ההיסטורי של הרגימנט לדוכס במהלך המלחמות הנפוליאוניות. בשנת 1881 עם סידור מחדש של הצבא הבריטי ברפורמות קרדוול, אוחד הרגימנט עם 'הרגימנט הרגלי ה-76' (ראה בהמשך), לכדי 'רגימנט הדוכס מוולינגטון'.
במהלך מלחמת העולם הראשונה הוקמו סך הכל 23 גדודים ברגימנט אשר השתתפו במספר מערכות וקרבות במהלך המלחמה. הגדוד הראשון הוצב במהלך המלחמה בהודו, אך מבין הגדודים האחרים ניתן למנות את הגדוד השני שהוצב לאורך המלחמה בחזית המערבית ולחם בקרב מונס וקרב איפר הראשון, השמיני אשר לקח חלק במערכת גליפולי והגדוד העשירי שלקח חלק במערכות באיטליה. במהלך המלחמה איבד הגדוד 8,300 חיילים ולחימתו הוקרה על ידי 179 תוארי קרב. לאחר המלחמה שירתו גדודי הרגימנט במוקדים שונים באימפריה בהם מצרים, הודו, גרמניה וסינגפור, בנוסף השתתף הגדוד הראשון במלחמה האנגלו-אפגנית השלישית.
יחסי אנדורה–ארגנטינה
היסטוריה
בדצמבר 2010 ביקר ראש ממשלת אנדורה, ז'אומה ברטומאו קסאני, במאר דל פלאטה, ארגנטינה כדי להשתתף בפסגה האיברית-אמריקאית ה-20. בספטמבר 2017 נפגשו שר החוץ של ארגנטינה חורחה פאוריה ושרת החוץ של אנדורה מריה אובק אני פונט באספה הכללית של האו"ם בניו יורק. במהלך הפגישה הסכימו שני השרים להגביר את היחסים הדו-צדדיים בכל התחומים והרמות.
L'homme armé
מיסות המבוססות על השיר
כמו כן שרד מחזור של שש מיסות מאת מחבר בלתי ידוע שהוגשו כמנחה לביאטריצ'ה מנאפולי, כולן מבוססות על נעימת השיר.
שימושים מודרניים
השיר המקורי הוקלט פעמים רבות כחלק ממגמת הביצוע האותנטי של יצירות מתקופת הרנסאנס והבארוק.
ברנבי
היסטוריה
בעת ההתאגדות בחרו אזרחי העירייה פה אחד לקרוא לה על שם המחוקק, הנואם, איש הבונים החופשיים והחוקר רוברט ברנבי, שהיה מזכירו הפרטי של הקולונל ריצ'רד מודי, נציב האדמות הראשון במושבה קולומביה הבריטית, באמצע המאה ה-19. בשנת 1859 סקר ברנבי את אגם המים המתוקים בסמוך למה שהוא כיום המרכז הגאוגרפי של העיר. מודי בחר לקרוא לו בשם אגם ברנבי.
גאוגרפיה
שטחי הפארק הגדולים ונתיבי המים בברנבי כוללים את סנטרל פארק, רוברט ברנבי פארק, פארק קנזינגטון, הר ברנבי, סטיל קריק, נהר הברונט, אגם ברנבי, Deer Lake, ואגם סקווינט.
טכנולוגיה
החל מ-1990 התעשיה העיקרית בברנבי היא תעשית ההי-טק. חברות טכנולוגיה רבות פועלות בעיר. אחת היא הסניף הקנדי של קודאק (Kodak) שהתחיל כחברת קריאו (Creo) לאחר שהתאחדה עם חברת סאיטקס מאיזור התעשיה בהרצליה בשנת 2000. סניף זה עוסק בפיתוח מכונות לקדם דפוס. חברה מפורסמת נוספת שפועלת מברנבי היא חברת משחקי הוידאו אלקטרוניק ארט (Electronic Art). בעיר פועלים גם סניפים מקומיים של חברות הזנק כמו ג'נרל פיוז'ן (General Fusion) שעוסקת בהיתוך גרעיני מבוקר, D-wave שמפתחת מחשוב קוונטי, Ballard Power שמפתחת תאי דלק ו- Clio שמפתחת תכנה משפטית.
פיגועי טרור נגד ישראלים בישראל ובשטחים ב-2017
זוהי רשימת פיגועי טרור נגד ישראלים שהתרחשו במדינת ישראל ובשטחים בשנת 2017.
ויל אייזנר
בשנת 1988, קהילת הקומיקס ערכה מחווה לאייזנר בכך שיצרה את פרסי תעשיית הקומיקס ע"ש ויל אייזנר, שנועדו להוקיר הישגים חדשים מדי שנה בתעשייה, בעידודו ובהשתתפותו של אייזנר.
תחילת חייו
בשנת 1936, חברו ללימודים בוב קיין (לימים יוצר באטמן) הציע לאייזנר בן ה-19 למכור את ציוריו לחוברות הקומיקס Wow, What A Magazine!, שלמעשה היו מקבץ רצועות קומיקס שהודפסו מחדש בצבע. משנת 1935, שניהם החלו בהוספת חומר. מבין יצירותיו נמנה Captain Scott Dalton, גיבור בדמותו של הנרי ריידר הגרד שטייל מסביב לעולם בחיפושו אחר ממצאים נדירים.
"הרוח"
בסוף 1939 פנו אל אייזנר מטעם ההוצאה לאור Quality Comics בבקשה להיכנס לתחום חוברות הקומיקס, שעתידות להתפרסם בעיתונים. ההחלטה לא הייתה קלה, מכיוון ששותפותו עם אייגר עדיין נשאה פרי. לבסוף, אייזנר מכר את חלקו בשותפות והתפנה לכתוב את "הספיריט", רצועות קומיקס שיועדו לקהל בוגר יותר. הפרסום הראשוני של הדמות החל ב-2 ביוני 1940 במוספים לעיתון בשם The Spirit Section ונמשך עד לשנת 1952. תיאורם הגס של הגיבור הראשי, שמפקדתו מצויה למרגלות המצבה לדמותו האמיתית, ושל החיים בעיר הגדולה שיקפו וכן השפיעו על סגנון הפילם נואר בסרטים ובמדיה הכתובה של שנות ה-40.
מפל הקרח ברייר
גובה מפל הקרח 150 מטרים ורוחבו 9 קילומטרים.
דן טולקובסקי
קריירה צבאית
בשנת 1948 חזר לארץ ישראל, ימים ספורים לפני הכרזת העצמאות. הוא גויס לצה"ל ושירת בחיל האוויר, השתתף כאיש צוות אוויר בגיחות הפצצה בחזית המצרית. בהמשך מילא תפקידי מטה והדרכה, בהם ראש להק ההדרכה ושימש "מפקח כללי" בחיל. השתחרר מהשירות אך גויס חזרה עם מינויו של חיים לסקוב למפקד החיל ביולי 1951, ומונה לראש המטה שלו. במאי 1953 מונה למפקד החיל. בתקופת כהונתו נקלטו בחיל מטוסי הסילון הראשונים, והחיל השתתף במלחמת סיני. ביולי 1958 העביר את הפיקוד על החיל לעזר ויצמן, השתחרר מהצבא ועבד שנה אחת במשרד הביטחון.
שלמה מיידנצ'יק
שלמה מיידנצ'יק (כונה שלוימק'ה; י"א בניסן תרפ"ד, אפריל 1924 - ט"ו בניסן תשס"ד, אפריל 2004) היה יושב ראש הוועד של כפר חב"ד, ויושב ראש אגודת חסידי חב"ד בישראל. לפרנסתו עבד כנהג רכבת.
סוסי מרקוס הקדוש
היסטוריה
בשנות ה-80 של המאה ה-20, בשל הזיהום הרב בעיר ונציה, הוסרו הסוסים והועברו לתוך הבזיליקה, כאשר בחזיתה הוצב העתק של הסוסים.
Newgrounds
היסטוריה
בשנת 2008, Newgrounds התדהר בכמיליון וחצי משתמשים רשומים ומעל ל-130,000 יצירות. המספרים הללו גדלו ב-2010 ל-2.2 מיליון משתמשים רשומים ולמעלה מ-180,000 יצירות, כאשר רוב היצירות הן סרטי אנימציה קצרים שנוצרו בידי אדם אחד בלבד.
נחום אייטינגון
ביוגרפיה
בשנים 1938-1936 פעל בספרד תחת השם גנרל קוטוב, יועץ צבאי סובייטי לצבא הרפובליקנים. אייטינגון הקים רשת ריגול, אשר סיפקה למודיעין הסובייטי מידע אודות הנעשה בחלק מספרד שהיה בשליטת כוחותיו של הגנרל פרנסיסקו פרנקו. בנוסף הוא הפעיל מרגלים בקרב ארגוני האנרכיסטים והטרוצקיסטים שלחמו לצד הרפובליקנים.
בשנים 1951-1949 ניהל מבצעים לחיסול מורדים אנטי-סובייטים בליטא.
התקנון האורגני
התקנון האורגני ביטל זכויות רבות שהיו ליהודי הנסיכויות ויצר משטר דיכוי עבורם, בדומה למקובל באימפריה הרוסית.